راتچابوری یه گل آستون فره ویرگارمنه و جاگه یا ویرگارمن د ای آستونا فره هئ.راتچابوری هومبراوره وا ولات پاتشا ای آستون ؤرمیئرده د گات شایی واراواتی د ولات تایلند. ای آستون ها د لا گلال مائه کلونگ. ای آستون تقریون 5200 کلومتر چارگوشه. د افتوزنون ای آستون یه گل چمه که ها د لا گلال مائه کلونگ. یه گل د نازارتری جاگه یا ولات گردی د آستون بازار ری اویی دامنوئن سادواکه، افتونشین ای آستون کهساره و رشنه که یا تاناوسری هان د افتونشین ای آستون. د ای که یا فره اشکفت هئ که دشو فره اشکفت تکسته هئ و اوسه دی اشکفتیا فره شوشوکه که وه حال و بار دسه یی و گرویی د اوچه زئشت دارن. اشکفت خائوبین سی ولاتگردیا فره نازاره و نازارتری گلال راساگه افتونشین ای آستون گلال فاچیه. اوسه پارک زایاره یی چالوئم فرا کیات ها د لا چپ بال او گلال فاچی که پارک د سال 2003 زایشتی ره وندیاری بیه ای پارک تقریون 385 کلومتر چارگوشه که د دماتر جاگه نهوکاری پارتی کمونیستی تایلند بیه.